OpenLLM-France/wikimedia huggingface dataset:
# Malurus leucopterus

Malurus leucopterus :
| Ur par M. leucopterus, luc'hskeudennet nepell diouzh stankell Coolmunda (Queensland, Aostralia). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Maluridae |
| Genad : | Malurus |
| Anv skiantel ||
| Malurus leucopterus Quoy & Gaimard, 1824 ||
| D'ar vevoniezh e tenn ar pennad-mañ. ||
Malurus leucopterus a zo ur spesad golvaneged eus ar c'herentiad Maluridae.

## Boued

Bevañ a ra diwar amprevaned (c'hwiled dreist-holl) ha kemer kevnid ivez. Degouezhout a ra dezhañ debriñ frouezh bihan ha broñs.

## Annez hag isspesadoù

Ar spesad ez eo brosezat an tri isspesad anezhañ en Aostralia :
* Malurus leucopterus edouardi, en Enez Barrow (Aostralia ar C'hornôg),
* M. l. leuconotus, e diabarzh kreisteiz Aostralia (betek aodoù kreisteiz ha kornôg an takad),
* M. l. leucopterus, en Enez Dirk Hartog (Aostralia ar C'hornôg).

## Liammoù diavaez

* (en) Malurus leucopterus war al lec'hienn BirdLife International.
* (en) Malurus leucopterus war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Malurus leucopterus el lec'hienn HBW Alive: Handbook of the Birds of the World Alive.
* ↑ (en) Malurus leucopterus war al lec'hienn Avibase.
# Malvenn

Ar valvenn, pe malvenn al lagad, a zo un tamm kroc'hen a c'holo al lagad pa vez serret.
Div valvenn zo en-dro da bep lagad e gwirionez. Er valvenn draoñ emañ gwagrenn an daeroù.
Malvenniñ pe brezilhat a vez lavaret eus fiñval ar malvennoù, pe malvinier.
* Malvenn digor
* Malvenn serr

## Boazioù

* Kustum eo ar merc'hed da livañ o malvinier.
* Tud zo a blij dezho pokat da malvennoù an hini a garont.
* E broioù zo e vezer kustum da serriñ malvinier an dud varv ma ne reont ket o-unan.

## Kleñvedoù

A-wechoù e c'hall un hesked, pe ur gor, dont war ar valvenn.
* Hesked-malvenn
* Chalazion.
# Malvagna

Malvagna (Mavvagna e sikilianeg) zo ur gumun italian e meurgêr Messina e Sikilia.
# Malvicino

Malvicino (Mavzin e piemonteg) zo ur gumun en Italia, e Piemonte, e proviñs Alessandria.
# Malvinas

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Malvinas zo un anv spagnolek (pe gentoc'h un anv-gwan lies),
* deut eus an anv brezhonek Maloù, roet d'an Islas Malvinas, a zo Falkland Islands e saozneg, Inizi Maloù e brezhoneg, hag a zo bet kaoz d'ur brezel etre Arc'hantina hag ar Rouantelezh-Unanet ;
* a orin disheñvel, roet da gerreg e-kichen Ibiza, en Inizi Balearez.
Roet eo bet an anv Malvinas da veur a dra all en Arc'hantina :
* Malvinas Argentinas, ur gêr e Proviñs Córdoba ;
* Malvinas Argentinas Partido, ur partido e Proviñs Buenos Aires ;
* an Estadio Malvinas Argentinas, ur sportva e kêr Vendoza ;
* an Aeropuerto Internacional Rosario Islas Malvinas ;
* an Aeropuerto Internacional de Ushuaia Malvinas Argentinas ;
* "Marcha de las Malvinas", un ton-bale arc'hantinat savet e 1939.
# Loa-sil

Ul loa-sil zo ur benveg-kegin evel ur loa-bod, pe ur gloge, hogen plaen ha leun a doulloù. Servij a ra da lemel druzoni diwar ar soubenn, koaven diwar al laezh peurvuiañ.
# Loar (disheñvelout)

Pennad pennañ : Loar adplanedenn a dro tro-dro d'an Douar
Furmoù gwenedek : loer (ar stankañ, met e kaver luer e-barzh Gwillom Livr el Labourer, 1849).
Evit ar c'horfoù-egor damheñvel ouzh kenveajour an Douar :

## Deveradurioù

* loarell Evit ar c'horfoù oabl alvezel poulzet en egor evit mont war un amestez tro-dro d'an Douar pe d'ur blanedenn all pe d'an Heol
* Adanv :loarel
* Klokaenn spisañ : -loar

### Arvezioù al Loar

* loargann - loar gann - kann loar
* loargresk / kreskenn loar / kresk-loar - loar-gornek - loar-brim / prim-loar
* loar leun
* loar nevez
* kuzh-loar
* sav-loar
* loar vras

### E-keñver al Loar

* fallaenn loar (pa vez an Douar etre an Heol hag al Loar)
* loar-heol
* loariad / loarad (gw.) pe miz-loar a zo tost da 30 devezh
* sklaer-loar

### Levezon fall al Loar war spered an dud

* loaradiñ
* loaraer/loeraour
* loaratour
* loariadek
* loariadenn

## Traezennoù ardamezouriezh

* loar
* kreskenn (e stumm ul loargresk)

## Diseurt

* gwastell-loar
* loeratour gant ster ar steredour
* loar-vor, pesk, Mola mola e anv skiantel

## Troioù-lavar

* Kaer evel al loar
* Koant evel al loar
* Sklaer evel al loar
* Splann evel al loar
* Sevel kestell/kastelloù el loar
# Loarenn

    Arabat droukveskañ gant loarell
Ul loarenn, pe adplanedenn, zo ur c'horf-egor hag a gelc'hdro tro-dro d'ur blanedenn.

## Gwelet ivez

* Listennad adplanedennoù koskoriad an Heol
# Loa (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Loa zo anv meur a dra:
* ul loa, da zebriñ pe da evañ
* ul loa vihan, da zebriñ pe da evañ kementadoù bihan
* ul loa-bod, pe ur gloge, da dapout kementadoù brasoc'h eget gant ur loa

## Douaroniezh

* Ar stêr Loa, e Chile
* Proviñs El Loa, ur broviñs e Chile e Rannvro Antofagasta
* Mauna Loa, ur menez-tan en Inizi Hawaii
# Loano

Loano zo ur gumun en Italia, e proviñs Savona ha rannvro Liguria.
# Loareg

Al loareg zo unan eus eskern an arzorn, e-kreiz renkennad gentañ an eskern-se.
Koublet eo ouzh an trizueg, ar skafeg, ar pennog hag ar bac'heg en arzorn hag ouzh ar werzhid er vrec'h.
E-touez holl eskern an arzorn eo al loareg a c'hoarvez dezhañ bezañ dilec'hiet an aliesañ.
g • ka • keEskern korf an den :
| Klopenn | askorn tal · askorn kitern · askorn ividig · askorn kilpenn · genneg · sileg |
| Dremm | gaved · karvan · askorn staoñ · askorn boc'h · askorn fri · askorn an daeroù · soc'heg · krogen draoñ ar fri |
| Skouarn grenn | morzhol · annev · stleug |
| Gourlañchenn | askorn uheñvel |
| Skoaz & Bruched | plankenn-skoaz · ibil-skoaz · klerenn · kostezenn |
| Livenn-gein | melloù ar gouzoug · melloù ar c'hein · melloù an dargreiz |
| Brec'h & Dorn | paler · gwerzhid · helmo · skafeg · loareg · trizueg · pizenneg · tristurieg · eiltristurieg · pennog · bac'heg · eskern ar palv · oeñs |
| Lestr | askorn kroazell · askorn belost · askorn klun |
| Gar & Troad | askorn morzhed · padelleg · skin · spilhenn · askorn seul · askorn fer · bulzuneg · eskern gennheñvel · diñseg · eskern ar c'hreiztroad · oeñs |
# Loarell

a vo kavet e Wikimedia Commons.
    Arabat droukveskañ gant loarenn.
Ul loarell, pe satellit, zo un ijinenn savet gant mab-den, bannet en egor ha lakaet da gelc'htreiñ en-dro d'ur blanedenn, d'un adplanedenn pe d'ur c'horf-egor all, diwar nerzh ar graviterezh.
Spoutnik 1 (skeudenn) a voe al loarell gentañ bannet en egor, e 1957 gant URSS.

## Gwelet ivez

* Egorlestr
# Maria Elisabeth von Sachsen-Meiningen

Maria Elisabeth von Sachsen-Meiningen (1853-1923) a oa priñsez Sachsen-Meiningen ha sonaozourez.
Merc'h e oa d'an dug Georg II von Sachsen-Meiningen ha d'e bried Charlotte (1831-1855), a oa merc'h d'ar priñs Albrecht von Preußen.
# Maria Francesca Rossetti

Maria Francesca Rossetti ( Londrez 1827 – 1876) a oa ur skrivagnerez saoznek hag ul leanez saoz.

## He buhez

Merc'h e oa da Gabriele Rossetti, ur barzh italian repuet e Londrez, ha d'e bried Frances Polidori. C'hoar e oa d'al livour Dante Gabriel Rossetti, da William Michael Rossetti, ha d'ar varzhez Christina Georgina Rossetti, a zedias dezhi he barzhoneg Goblin Market e 1862 .
Gouarnerez e voe en tier pinvidik e-pad bloavezhioù paourentez he familh, pa oa yec'hed he zad o vont war fallaat, hag ober a reas war-dro un dimezell anvet Lucy Madox Brown, a oa da vezañ c'hoar-gaer dezhi goude dimeziñ da William Michael Rossetti.
E 1873, d'he 46 vloaz, ez eas Maria da leanez gant ar gevredigezh The Society of All Saints Sisters of the Poor, un urzh leanezed anglikan savet e 1851. Lucy Madox Brown a fellas dezhi livañ he foltred en he dilhad urzh.
Skrivañ a reas The Shadow of Dante: Being an essay towards studying himself, his world, and his pilgrimage, a voe embannet e 1871.
Gant he c'hoar Christina e roads he foab d'an oaled St. Mary Magdalene Home for Fallen Women, e Highgate.
P'edo war ar varvskaoñ e klaskas, en aner, treiñ he breudeur ouzh ar relijion.

## Oberennoù

* (EN) Maria Francesca Rossetti, A shadow of Dante : being an essay towards studying himself, his world and his pilgrimage, London, Rivingtons, 1871, ISBN 978-1108060769, SBN IT\ICCU\RAV\0198925.
* (EN) Maria Francesca Rossetti, Exercises in idiomatic Italian through literal translation from the English, London, Williams and Norgate, 1867, ISBN 978-1108073318.
* (EN) Maria Francesca Rossetti, Aneddoti italiani: Italian anecdotes, selected from "Il compagno del passeggio Campestre", London, Williams and Norgate, 1867, ISBN 978-1175408587.
* (EN) Maria Francesca Rossetti, Letters To My Bible Class On Thirty-nine Sundays..., Nabu Press, 2011, ISBN 978-1271589845.
* (EN) Maria Francesca Rossetti, The rivulets; a dream not all a dream, London, A. Dod, 1846, OCLC 42216558.
* (EN) Maria Francesca Rossetti, Dante's Pilgrimage Through Hel, Kessinger Publishing, LLC, 2005, ISBN 978-1425344696.
* (EN) Maria Francesca Rossetti, Dante's Pilgrimage Through Purgatory, Kessinger Publishing, LLC, 2010, ISBN 978-1162905099.
* (EN) Maria Francesca Rossetti, Dante's Pilgrimage Through Paradise, Kessinger Publishing, LLC, 2010, ISBN 978-1162905976.
* (EN) Maria Francesca Rossetti, Dantes Life Experience, Kessinger Publishing, LLC, 2010, ISBN 978-1425344689.
# Maria Giuseppina di Savoia

Maria Jozefina Savoia, pe Maria Giuseppina di Savoia en italianeg, anavezet e galleg evel Marie-Joséphine de Savoie (1753-1810), a oa merc'h da Vittorio Amedeo III di Savoia ha da Maria Antonietta di Borbone-Spagna.

## Dimeziñ

Dimezet e voe da Loeiz-Stanislas, Kont Provañs, a oa da vezañ ar roue gall Loeiz XVIII. E lez Versailhez e veze graet goap outi ha fae warni dra ma ne oa ket eus ar re goantañ.
Bugel ebet n'he doe. Karantez he buhez e voe he lennerez, an itron Marguerite de Gourbillon. En 1791 e tivrojont da Alamagn, hag e veajjont dre Europa, goude tec'hel rak an Dispac'h gall, en Alamagn hag Europa ar Reter.

## He marv

Mervel a reas e 1810, e Hartwell House, e Hartwell, e Buckinghamshire e Bro-Saoz, pemp bloaz eta a-raok na voe roet ar gurunenn d'he fried e 1814.
# Maria Elisabeth von Sachsen

Maria Elisabeth von Sachsen zo anv meur a briñsez:
* Maria Elisabeth von Sachsen (1610–1684), merc'h da Johann Georg Iañ Saks, dugez Holstein-Gottorp dre zimeziñ;
* Maria Elisabeth von Sachsen (1736–1818), merc'h da Friedrich August II Polonia ha Saks
* Maria Elisabeth von Sachsen, anavezet evel Elisabeth von Sachsen (1830-1912)
* Maria Elisabeth von Sachsen-Meiningen (1853-1923), priñsez Sachsen-Meiningen ha sonaozourez.

## Pennad kar

* Maria Elisabeth
# Maria Farnese

Maria Caterina Farnese (1615-1646) a oa merc'h da Ranuccio Iañ Farnese, dug Parma ha Piacenza, ha da Margherita Aldobrandini, nizez d'ar pab Klemañs VIII.

## Dimeziñ

E 1631, da 16 vloaz, e timezas da Francesco Iañ d'Este (1610-1658), Dug Modena ha Reggio. Mervel a reas Maria e 1646, hag addimeziñ a reas an intañv Francesco gant he c'hoar Vittoria.
Pa intañvas adarre, tri bloaz goude, ec'h addimezas da Lucrezia Barberini.

## Bugale

Nab bugel he doe:
* Alfonso (1632);
* Alfonso IV d'Este (1634-1662), a zimezas da Laura Martinozzi;
* Isabella d'Este (1635-1666), a zimezas da Ranuccio II Farnese;
* Eleonora (1639-1640);
* Tedaldo (1640-1643);
* Almerigo (1641-1660);
* Eleonora (1643-1722), leanez;
* Maria (1644-1684), a zimezas da Ranuccio II Farnese pa varvas e bried, Isabella d'Este, c'hoar dezhi;
* Tedaldo (1646).

## Notennoù

* ↑ http://www.genealogy.euweb.cz/welf/welf10.html#F1
# Maria Francisca

Maria Francisca zo un anv-badez kevrennek portugalek ha spagnolek.

## Gerdarzh

Diwar an anvioù Maria ha Francisca

## Yezhoù all

* María Francisca, e spagnoleg
* Marie-Françoise, e galleg

## Tud

* Maria Francisca de Bragança, anv meur a infantez portugalat
* Maria Francisca de Saboia, anv portugalek ar briñsez c'hall Marie Françoise Élisabeth de Savoie (1646-1683)
* Maria Francisca de Portugal (1800 -1834)
# Maria Emilie Snethlage

Henriette Mathilde Maria Elisabeth Emilie Snethlage, bet ganet d'an 13 a viz Ebrel 1868 e Kraatz (Kengevread Hanternoz Alamagn d'an ampoent) hag aet da Anaon d'ar 25 a viz Du 1929 e Porto Velho (kêr-benn stad Rondônia, Brazil), a oa un evnoniourez ha naturourez vrazilian a orin alaman.
E Brazil e kasas an darn vrasañ eus he micher, adalek 1905 betek he marv ; renerez Museu Paraense Emílio Goeldi e voe etre 1914 ha 1921.

## Listenn al laboused studiet gantañ

* P
    Picumnus limae, Picumnus varzeae.

## Notennoù ha daveennoù

* ↑ Ober a reer gant ar berradur Snethlage e metoù al loenoniezh.
* ↑ Lec'hiet e Belém, kêr-benn stad Pará.
# Maria Francisca de Bragança

Maria Francisca de Bragança zo anv meur a infantez eus tiegezh roueel Portugal:

## XVIIIvet kantved

* Maria Francisca Isabel Josefa Antónia Gertrudes Rita Joana de Bragança, ar rouanez Maria Iañ Portugal (1734-1816)
* Maria Ana Francisca Josefa de Bragança (1736-1813), merc'h da José Iañ Portugal.
* Maria Francisca Doroteia de Bragança (1739-1771), merc'h da José Iañ Portugal.
* Maria Francisca Benedita de Bragança (1746-1829), merc'h da José Iañ Portugal.

## XIXvet kantved

* Maria Francisca de Assis de Bragança ( 1800 - 1834), Infantez Portugal, merc'h da João VI
* Maria Francisca Isabel de Bragança, Infantez Portugal, merc'h da Duarte Pio de Bragança

## Pennadoù kar

* Maria de Portugal
* Isabel Maria de Bragança
* Maria Ana de Bragança
* Maria Isabel de Bragança
# Maria Francisca Benedita de Bragança

Maria Francisca Benedita de Bragança, pe Maria Francisca Benedita Ana Isabel Josefa Antónia Lourença Inácia Gertrudes Rita Joana Rosa de Bragança (Lisboa, 1746 — Lisboa, 1829) a oa un infantez portugalat. Hec'h anv Benedita zo dleet da anv ar pab Benead IV.
Merc'h e oa da José Iañ (1714-1777), Roue Portugal ha d'e bried Mariana Victoria Spagn. He c'hoar henañ Maria (1734-1816), a voe anvet da rouanez e 1777, pa varvas o zad.
Desket e voe war ar sonerezh gant Davide Perez ha war al liverezh gant Domingos Sequeira: un daolenn graet ganti ha gant he c'hoar a c'haller gwelout er Basílica da Estrela, e Lisboa.

## Dimeziñ

D'an 21 a viz C'hwevrer 1777 e voe dimezet d'he niz José, Priñs Brazil, mab henañ he c'hoar. Pemzek vloaz e oa an ozhac'h yaouank, ha tregont vloaz e wreg. E miz Meurzh e varvas ar roue kozh hag anvet e voe Maria da rouanez, ha José da briñs pennhêr kurunenn Portugal, ha Benedicta da briñsez Brazil.
Bugel ebet ne voe en tiegezh. Div golladenn a reas María Benedicta en 1781 hag en 1786.

## Intañvez

Mervel a reas ar priñs e 1788, da 27 vloaz, hep gwiskañ kurunenn ar vro. Koll he spered a reas ar rouanez, hag hec'h eil mab João a voe anvet da rejant. An intañvez Maria Francisca Benedita de Bragança ne glaskas ket addimeziñ.
E 1808 ez eas da-heul an tiegezh d'an harlu da Vrazil. E 1816 e varvas ar rouanez Maria, hag anvet e voe he mab João da roue.
Mervel a reas Maria Francisca Benedita daou-ugent vloaz war-lerc'h he fried.
# Mefeleg

Ur yezh tchadek eus isskourr ar yezhoù biouek-madarek A.5 eo ar mefeleg (mefele pe bula(hai)) komzet gant ouzhpenn 10 000 den e norzh Kameroun (1992).
Peder rannyezh a zo:
* Mefeleg (mefele)
* Serakeg (serak pe sirak)
* Mouhoureg (muhura pe mouhour)
* Chougouleg (shugule pe chougoule)

## Gwelet ivez

* Yezhoù biouek-madarek
* Yezhoù afrez-aziatek
# Meg Cabot

Meg Cabot :
| Meg Cabot, 2004 ||
| Anv ofisiel | Meggin Patricia Cabot |
| Anv pluenn | Patricia Cabot |
| Obererezh | Romantourez |
| Ganedigezh | 1añ a viz C'hwevrer 1967 Bloomington en Indiana |
| Yezh skrivañ | Saozneg |
| Rumm lennegel | Romantoù evit ar grenarded, romantoù karantez |
| Lec'hienn ofisiel | www.megcabot.com/ |
| kemmañ |
Meg Cabot zo hec'h anv gwir Meggin Patricia Cabot. Bevet he deus he yaouankiz en Indiana, a-raok mont d'en em staliañ e New York, goude bezañ echuet gant he studioù e Skol-Veur Indiana. Goude bezañ bevet e Kalifornia hag e Frañs, emañ o chom bremañ e Key West, Florida gant he gwaz hag he c'hazh, Henrietta.

## Buhezskrid

Skrivet he deus romantoù evit ar grennarded hag evit an dud deuet. Brudet eo a-douez traoù all evit bezañ skrivet ar rummad Journal ur briñsez. Bet he deus ur pennad bras e-barzh kalz broioù. He romant kentañ, Where Roses Grow Wild (1998) a oa bet embannet dindan an anv-pluenn Patricia Cabot. Da c'houde, he doa implijet anv-pluenn Meg Cabot evit sinañ romantoù all evel Steredenn Jaîpur (e-barzh ar rummad Avanturioù ha Pasion). Romantoù all he deus skrivet, Jenny Caroll o vezañ an harozez anezho. Kalz eus romantoù Meg Cabot zo deuet da vezañ «best-sellers», ha troet int bet e 37 yezh.
# Meeneg

Ur yezh nilez-saharek eus skourr ar yezhoù sourmek eo ar meeneg (me'en) komzet gant tro-dro da 56.585 den en Etiopia.

## Gwelet ivez

* Yezhoù nilez-saharek
* Yezhoù sourmek
# Meerhout

a vo kavet e Wikimedia Commons.
Meerhout zo ur gumun e Flandrez Belgia en Arondisamant Turnhout hag e proviñs Antwerpen.
* Lec'hiadur
* Banniel
* Skoed

## Douaroniezh

* Gorread : 36,54 km²
* Poblañs (2022) : 10 258 a dud
* Stankter : 281 den/km²
# Meerbusch

Meerbusch a zo ur gumun e stad Nordrhein-Westfalen, en Alamagn, e-kichen Düsseldorf. Poblet eo gant 54 389 a dud (e 2013).

## Kêrioù gevellet

Gevellet eo Meerbusch gant ar c'hêrioù-mañ :
* Fouenant (Breizh)
* Shijonawate (Japan)

## Gwelout ivez

* Roll kumunioù Alamagn gevellet gant kumunioù eus Breizh
# Meet the Robinsons

Meet the Robinsons a zo ur film tresadennoù-bev hir saoznek, sevenet gant ar filmaozer stadunanat Stephen Anderson (1967-). Awenet e oa bet saverien ar senario gant al levr evit ar vugale A Day with Wilbur Robinson, savet ha skeudennaouet gant ar skrivagner stadunanat William Joyce (1957-), a voe embannet e 1990.
Produet gant Walt Disney Animation Studios e voe skignet gant Walt Disney Pictures, evit ar wech kentañ, d'an 23 a viz Meurzh 2007 er Rouantelezh-Unanet. Seizhvet film bevaat ha daou-ugent ar Studioioù Disney e oa, war-lerc'h Chicken Little (e miz Here 2005) hag a-raok Bolt (e miz Du 2008).

## Liamm diavaez

* (en) Tañvadenn ofisiel ar film.

## Notennoù ha daveennoù

* ↑ Pemzek munutenn ha pevar-ugent e bad.
* ↑ (en) Meet the Robinsons war Internet Movie Database.
# Pallas (mab Pandion)

Pallas (Πάλλας) a oa mab da Bandion, roue Megara, ha d'e bried Pilia, e mojennoù Hellaz kozh. Tri breur en devoa : Egeos, Nisos, ha Likos.
Pa varvas Pandion e voe kemeret ar galloud gant Metion. En em glevout a reas ar pevar breur da gemer ar galloud ha da rañnañ ar vro etrezo o-fevar. Aegeas a voe roue, Pallas ac'h eas Paralia pe Diacria gantañ.
Pa varvas Aegeas e klaskas Pallas kemer ar galloud digant e niz Teseus, met lazhet e voe, hag e hanter-kant bugel da-heul.
# Pallas o toñvaat an den-marc'h

Pallas o toñvaat an den-marc'h (Pallade che doma il centauro hervez an titl orin italianek), zo un daolenn, anezhi un oberenn gant tempera war lien, diwar zorn Sandro Botticelli, graet er bloavezhioù 1482-83, anezhi un alegorienn eus ar briedelezh.
E Mirdi an Ofisoù, e Firenze, emañ an daolenn war ziskouez.
Urzhiet e voe digant Botticelli gant Lorenzo de' Medici, priñs kêr Firenze. Un « daolenn-eured » e oa a-benn eured e genderv Lorenzo di Pierfrancesco de' Medici, lesanvet il Popolano, gant Semiramide Appiano. Hervez ur renabl eus 1499 (kavet en 1975), e oa an daolenn e-touez taolennoù ar Villa Medicea di Castello.
# Pallas mab Ouranos

Pallas (Παλλάς Henc'hresianeg) zo ur gigant e gwengelouriezh Hellaz, mab da C'haia (an Douar) hag Ouranos (an Oabl), pe da C'haia ha Tartaros. E-kerzh Brezel ar Ramzed e voe trec'het gant Athena, an doueez a zigroc'henas anezhañ hag a implijas e groc'hen evit en em wareziñ.
Hogen hervez Robert Graves e voe flastret gant Athena war-bouez ur roc'h hag Herakles a beurlazhas anezhañ goude-se.
E De Natura Deorum skrivet gant Cicero e oa Pallas ur gigant divaskellet, korf ur c'havr dezhoñ, hag e vefe tad Athena. Klask a reas he gwallañ mes lazhet e voe ganti hag hi en em baras gant e aigis hag e zivaskell. Sed aze perak eo anvet « Pallas Athena » diouzh hec'h anv klok.

## Andon

* Apollodore, Levraoueg
* Cicero, De natura deorum
* Hesiode, Theogonia
* Hygin, Fablennoù
# Pallenn-moger

Ur pallenn-moger zo ur pallenn da lakaat a-ispilh ouzh ur voger.
Ur c'hinkladur ordinal e oa e ti pinvidien ar Grennamzer, koulz evit kinklañ ha diskouez live ar binvidigezh.
Perzhioù pleustrek all a oa d'ar pallennoù-moger : derc'hel tommder ar salioù ; dre ma'z int lemm-laka e c'helled o diskregiñ kent o rollañ hag o c'has d'un annez all. Da guzhat un nor e talvezent ivez, aes e oa o gorren evit reiñ tremen diouzh ezhomm.

## Teknik

Da gentañ e vez treset ha livet ar skeudenn war ur follenn paper tev, ar c'harton.
Da eil e vez lakaet ar c'harton-se war ar stern-gwiader, dindan an anneuennoù, da lavaret eo an neudennoù a zo a-serzh.
Goude-se e vez tremenet ar vulzun da sevel ar steuenn, eleze an neudennoù a-led, en ur zoujañ d'an tresoù ha d'al livioù a zo war ar c'harton. Betek 2 000 liv zo rekis evit fardañ lod pallennoù-moger ; etre 5 ha 10 neudenn dre c'hantimetr a-serzh a ya da ober ar steuenn.

## Levrlennadur

* (fr) Verlet, Pierre (1977). La tapisserie – Histoire et technique, du XIVe au XXe siècle. Lausanne : Edita, 2000 (ISBN 978-2-88001-044-7)

## Pennadoù kar

a vo kavet e Wikimedia Commons.
* Chaseadeg an Unkorneg
* Pallenn-moger Bayeux, a zo ur pezh broderezh e gwirionez.
# Pallas (Titan)

Pallas (Πάλλας) a oa un Titan, mab da g-Krios hag Eurybia, breur da Astraios ha Perses.
Dimezet e oa d'an nimfenn Styks. Ganti en doe pevar bugel: Zelos (ar Gred), Kratos (ar Galloud), Bia (doue) (an Nerzh) ha Nike (an Trec'h).

## Bugale all

Tad e vije bet da Skylla, ivez, ha d'ar feunteunioù ha d'al lennoù.
Hervez ar meurgan homerek e oa mab da Vegamedes, ha tad da Selene, ha tad e vije bet da Eos.
Lazhet e voe gant Athena pa oa o klask he gwallañ. Gant e groc'hen e reas an doueez un aigis.

## Notennoù

* ↑ Hesiodos. Theogonia, 375-383.
* ↑ Hyginus.
* ↑ Homeric Hymn IV da Hermes, linenn 100.
* ↑ Ovidius. Fasti, 4.373.
# Pallenn

Ur pallenn pe golo zo un dilhad-gwele, lakaet war-benn ul liñsel evit derc'hel tomm d'ar c'housker.
Alies e vezont graet gant gloan pe kotoñs.

## Pennadoù kar

* poncho
* sac'h-kousket
* golc'hed
# Palluau

Palluau a zo ur gumun e departamant Vande, e Bro-C'hall.

## Istor
### Dispac'h Gall

* Melestradurezh: savet e voe ar gumun e 1790; lakaet e voe da benn Kanton Palluau. E Bann Challans e oa. Lakaet e voe kumun Palluau en Arondisamant Les Sables-d’Olonne bet krouet e 1800.

### XX$^{vet}$ kantved
##### Brezel-bed kentañ

* Mervel a reas40 gwaz eus ar gumun, da lavaret eo 3,31% eus ar boblañs e 1911, abalamour d'ar brezel hervez monumant ar re varv.

#### Eil Brezel-bed

* Mervel a reas daou zen ag ar gumun abalamour d'ar brezel hervez monumant ar re varv.

#### Trevadennoù

* Brezel Aljeria: mervel a reas ur milour d’ar 24 a viz Mae 1959, kaporal e oa er 49vet Batailhon Troagediezh.

## Monumantoù ha traoù heverk

* Ar c’hastell.
* Iliz katolik Sant Jili.
* Monumant ar re varv, luc’hskeudenn. Dioueliet e voe d’an 28 a viz Meurzh 1920.

## Daveoù ha notennoù

* ↑ (fr)Cassini - EHESS
* ↑ (fr)Cassini - EHESS
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Clochers de France
* ↑ (fr)Memorial Genweb
* ↑ (fr)Université de Lille
# Pallava

Ar Pallava (Tamileg பல்லவர்) a oa ur rouantelezh kozh su India. N'eo ket sklaer o orin met lakaat a reas an dierniezh he c'hêrbenn e Kanchipuram er IV$^e$ kantved kent aloubiñ ar vro delougouat hag un darn eus ar vro damilat. Faezhet e voent gant ar Chola er IX$^{vet}$ kantved hag aet da get e oant un tammig goude-se. Ar roue diwezhañ, Aparajitavarma a voe faezhet gant ar roue Chola e 890.

## Liammoù diavaez

Ar Pallava